Cerophysella

Cerophysella er en slekt av biller som tilhører familiegruppen bladbiller (Chrysomelidae). Det er kjent 5 arter.

Utseende 
Middelsstore, avlange, blanke, ofte metalliske bladbiller, oversiden ikke påfallende punktert og uten synlige hår. Hannens antenner har noen av leddene kraftig utvidet, men det varierer hvilke og hvordan. Pronotum er avrundet firkantet, mye smalere enn dekkvingene, som gjerne er litt utvidet bakover. Beina er tynne, middels lange, gule til svarte.

Levevis 
Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse 
Slekten er utbredt i Asia (Sri Lanka, Nepal, Kina, Laos, Vietnam).

Systematisk inndeling 

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien trådbladbiller, Galerucinae Latreille, 1802
 stammen Luperini Gistel, 1856
 slekten Cerophysella Laboissiere, 1930 
 Cerophysella basalis (Baly, 1874)
 Cerophysella ceylanica (Allard, 1889)
 Cerophysella laosensis Kimoto, 1989
 Cerophysella tonkinensis Laboissiere, 1930
 Cerophysella viridipennis (Allard, 1889)

Referanser

Eksterne lenker 

 

Bladbiller
Biller formelt beskrevet i 1930